SET ปิดเช้ารูด 7 จุด เซ่น 2 ปัจจัยกดดัน ยอด “โควิด” นิวไฮ – ชุมนุมการเมือง
SET ปิดเช้าร่วง 6.88 จุด รับปัจจัยแวดล้อมกดดันทั้งยอดผู้ติดเชื้อโควิดพุ่งนิวไฮ, กังวลชุมนุมการเมือง นักลงทุนจึงเลือกขายทำกำไรลดเสี่ยงก่อน อีกทั้งไร้ปัจจัยบวกหนุน คาดบ่ายนี้คงปิดลบ พร้อมให้แนวรับ 1,515 แนวต้าน 1,530 จุด
6 ส.ค. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวลงและหลุดแนว 1,530 จุด ซึ่งตลาดฯมีแต่ปัจจัยแวดล้อมที่มากดดัน ทั้งจำนวนผู้ติดเชื้อโควิด-19 ในประเทศที่พุ่งขึ้นทำนิวไฮ และยังมีความกังวลการชุมทางการเมืองด้วย ทำให้นักลงทุนเลือกที่จะขายทำกำไรเพื่อถือเงินสดไว้ก่อน ไม่อยากถือหุ้นข้ามสัปดาห์ และตอนนี้ก็ยังไม่มีปัจจัยบวกมาหนุนตลาดฯด้วย
ด้านตลาดหุ้นในภูมิภาคเอเชียเช้านี้เคลื่อนไหวไซด์เวย์ โดยตลาดหุ้นไทยอ่อนแอสุดในภูมิภาค แม้ว่าจะได้แรงหนุนจากหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ที่มีผลต่อตลาดฯ แต่ก็เป็นเพียงตัวเดียวที่หนุนตลาดฯ พร้อมให้ติดตามตัวเลขการจ้างงานนอกภาคเกษตรของสหรัฐฯที่จะออกมาในวันนี้ และติดตามการทยอยประกาศผลประกอบการของบริษัทจดทะเบียนต่อไป รวมถึงติดตามการชุมนุมทางการเมืองด้วย
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า วันนี้คาดว่าตลาดฯคงจะปิดในแดนลบ โดยมีแนวรับ 1,515 จุด ส่วนแนวต้าน 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA มูลค่าการซื้อขาย 3,167.03 ล้านบาท ปิดที่ 608.00 บาท เพิ่มขึ้น 32.00 บาท
IVL มูลค่าการซื้อขาย 1,723.14 ล้านบาท ปิดที่ 39.25 บาท ลดลง 1.00 บาท
7UP มูลค่าการซื้อขาย 1,664.18 ล้านบาท ปิดที่ 1.32 บาท ลดลง 0.27 บาท
PTT มูลค่าการซื้อขาย 1,469.70 ล้านบาท ปิดที่ 34.50 บาท ราคาไม่เปลี่ยนแปลง
PSL มูลค่าการซื้อขาย 1,311.27 ล้านบาท ปิดที่ 22.90 บาท ลดลง 1.30 บาท
 
 